
బాలీవుడ్ నటి విద్యాబాలన్ స్థానాన్ని కాజోల్ అందుకున్నారా? అవుననే అంటున్నాయి కోలీవుడ్ వర్గాలు. సౌత్ ఇండియన్ సూపర్స్టార్ రజనీకాంత్ నటించనున్న తాజా చిత్రం కోసం ముందు విద్యాబాలన్ ని సంప్రదించారు. కానీ విద్యాబాలన్ కాల్సీట్ ఇవ్వకపోవడంతో, ఇప్పుడు రజనీ పక్కన కాజోల్ని తీసుకున్నట్టు వినికిడి. ‘మెరుపుకలలు’ చిత్రంతో కాజోల్ దక్షిణాదిన బాగా పాపులర్ అయింది. అరవింద్స్వామి, ప్రభుదేవా నటించిన ఆ చిత్రాన్ని తమిళంలో ‘మిన్సార కనవు’ పేరుతో రాజీవ్ మీనన్ తెరకెక్కించారు. దాదాపు రెండు దశాబ్దాల తర్వాత కాజోల్ ఇటీవల ధనుష్ తో ‘వీఐపీ2’లో నటించింది. అందులో నాయిక అమలాపాల్. ఆ సినిమా చిత్రీకరణ సమయంలో ధనుష్ తో పాటు ఆయన భార్య(రజనీ తనయ)  ఐశ్వర్య కూడా కాజోల్కు బాగా దగ్గరయ్యారట. ఆ చనువుతోనే రజనీకాంత్ తాజా చిత్రంలో నాయికగా నటించమని ధనుష్ దంపతులు ఆమెను కోరినట్టు సమాచారం. ‘కబాలి’ని రూపొందించిన పా.రంజిత్ తాజా చిత్రానికి దర్శకత్వం వహించనున్నారు. వండర్బార్ ఫిలిమ్స్ పతాకంపై ధనుష్ నిర్మిస్తున్నారు. ఈ చిత్రం కోసం రూ.5 కోట్ల వ్యయంతో ఓ సెట్ను రూపొందిస్తున్నారు. చెన్నై, ముంబైలో ప్రధాన షెడ్యూల్స్ జరగనున్నాయి. ఈ నెల 28 నుంచి రెగ్యులర్ షూటింగ్ మొదలు కానుంది. 2018 సమ్మర్లో చిత్రాన్ని ప్రేక్షకుల ముందుకు తీసుకురానున్నట్టు సమాచారం.

balivud nati vidyabalan sthaanaanni kajol andukunnara? avunane antunnayi kolivud vargaalu. south indian superstar rajanikant natinchanunna taja chitram kosam mundu vidyabalan ni sampradinchaaru. cony vidyabalan calseate ivvakapovadamto, ippudu rajanee pakkana kajolni teesukunnattu vinikidi. ‘merupukalalu’ chitramtho kajol dakshinaadina baga papular ayindi. aravindswamy, prabhudeva natinchina aa chitraanni tamilamlo ‘minsara kanavu’ paerutho rajiv meenan terakekkinchaaru. daadaapu rendu dasaabdaala tarvaata kajol iteevala dhanush thoo ‘vip2’loo natinchindi. andulo naayika amalapal. aa sinima chitreekarana samayamlo dhanush thoo paatu aayana bharya(rajanee tanaya)  aishwarya kuudaa kajolku baga daggarayyaarata. aa chanuvuthone rajanikant taja chitramlo naayikagaa natinchamani dhanush dampatulu aamenu korinattu samacharam. ‘kabali’ni roopondinchina paa.ranjit taja chitraaniki darsakatvam vahinchanunnaaru. vandarbar fillims pataakampai dhanush nirmistunnaaru. ee chitram kosam roo.5 kotla vyayamtho oo setnu roopondistunnaaru. chennai, mumbailo pradhaana shedules jaraganunnayi. ee nela 28 nunchi regular shooting modalu kaanundi. 2018 sammarlo chitraanni prekshakula munduku teesukuraanunnattu samacharam.